《丘舜臣遣人还乡托以家书时六月望因走笔寄主学胡君及士招学正诸同舍》
宋代·汪梦斗

梦亦何曾渡白沟，今朝却作等閒游。横云鹤倦性犹野，嘶雨蝉哀信已秋。

此事欲知诗尽有，西园才说肺先浮。归途亦及中秋月，乘兴同登何处楼。

作者简介：梦斗字玉南，号杏山，绩溪人。理宗景定二年（一二六一）魁江东漕试，授江东制置司干官。度宗咸淳间为史馆编校，以事弃官归。宋亡，不仕。[1] 有北游集。后从事讲学以终。汪梦斗诗，以影印文渊阁《四库全书·北游集》为底本，校以明隆庆三年汪廷佐刊《北游诗集》（简称明刊本）。新辑集外诗附于卷末。